stanford-oval/wikipedia huggingface dataset:
Olga

| Olga |
| --- | --- |
Nimipäivä:   
– suomenkielinen:  23. heinäkuuta
– ruotsinkielinen:  –
– ortodoksinen:  11. heinäkuuta
Muunnelmia:  Oili, Olja
Vastineita eri kielissä:  Helga, Helka
Nimen alkuperä:  Helga tai Volga
Infobox OKNimi-testi OK: 
Olga on naisen etunimi. Yleensä sen katsotaan olevan itäslaavilainen muoto skandinaavisesta Helga-nimestä, joka merkitsee pyhää tai pyhitettyä. Nimi on hyvin yleinen varsinkin Venäjällä, mutta myös muissa Itä-Euroopan maissa.
Olga ja Helga ovat miespuolisten Olegin ja Helgen sisarnimiä.
Toisen teorian mukaan Olga juontuisi muinaisslaavilaisista nimistä  Volga tai Volh.
Suomessakin nimi Olga oli käytössä jo 1800-luvulla. Vuoden 2019 loppuun mennessä nimi on annettu 23 727 naiselle ja muutamalle miehelle. Noin kaksi kolmasosaa heistä on syntynyt ennen vuotta 1920, mutta 2010-luvullakin nimi on annettu 764 tytölle. Olgan nimipäivä on Suomessa 23. heinäkuuta. Myös suomalainen naisennimi Oili on Olga-nimen muunnelma.
Tunnettuja Olgia > Hallitsijasukujen jäseniä

Olga (890–969), Kiovan Venäjän ruhtinatar 945–962
Olga (1903–1997), Kreikan ja Tanskan prinsessa, Jugoslavian prinssi Paulin puoliso
Olga Fjodorovna (1839–1891), suuriruhtinatar, Badenin prinsessa, suuriruhtinas Mihail Nikolajevitš Romanovin puoliso
Olga Konstantinovna (1851–1926), Kreikan kuningatar, kuningas Yrjö I:n puoliso
Olga Palei (1866–1929), suuriruhtinas Pavel Aleksandrovitš Romanovin toinen puoliso, keisari Aleksanteri II:n miniä
Olga Aleksandrovna Romanova (1882–1960), keisari Aleksanteri III:n nuorin tytär
Olga Nikolajevna Romanova (1895–1918), keisari Nikolai II:n vanhin tytär
Olga Pavlovna Romanova (1792–1795), keisari Paavali I:n tytär
Olga Romanoff (s. 1950), englantilainen prinsessa, Venäjän Romanov-hallitsijasuvun jälkeläinen
Kuvitteellisia Olgia

Olga, venäläinen emigrantti, päähenkilö Markku Onttosen ohjaamassa televisioelokuvassa Olga
Olga Ankanpää, Mummo Ankan äiti Don Rosan laatimassa sukupuussa
Olga Gurlukovich, pelisarjassa Metal Gear Solid 2: Sons of Liberty
Olga Oljy, sarjakuvahahmo, Kippari-Kallen tyttöystävä
Olga P. Postinen, television lastenohjelmassa Olga P. Postisen joulukalenteri
Olga, Irinan kappaleessa Kissa pakkasessa esiintyvä kissa.
Muuta

Olga on Venäjällä kehitetty päärynälajike.
Katatjuta, kivimuodostuma Australian Pohjoisterritoriossa, tunnetaan myös nimillä Mount Olga ja The Olgas.
Aiheesta muualla

Kuvia tai muita tiedostoja aiheesta Olga Wikimedia Commonsissa
Perelutši

| Perelutši Перелучи |
| --- | --- |
 Perelutši
 Koordinaatit: 58°12′53″N, 34°29′42″E 
Valtio:  Venäjä
Subjekti:  Novgorodin alue
Piiri:  Borovitši
Kunta:  Opetšenski Posad
Hallinto:  
 – Asutustyyppi:  kylä
Väkiluku (2012):  420
Infobox OKVirheellinen NIMI-arvo: 
Perelutši (ven. Перелучи) on kylä Novgorodin alueen Borovitšin piirin Opetšenski Posadin kunnassa Venäjällä. Se sijaitsee lähellä Mstajokeen laskevan Uverin suuta 26 kilometriä kuntakeskuksesta kaakkoon. Kylässä on 420 asukasta (vuonna 2012).
Perelutši on Opetšenski Posadin kunnan toiseksi suurin asutuskeskus. Vuoteen 2010 saakka se muodosti yhdessä lähikylien kanssa oman kuntansa. Kylään johtaa päällystetty maantie kuntakeskuksesta. Sieltä on linja-autoyhteys Borovitšiin. Perelutšissa toimii maatalousyritys ja puunjalostuslaitos. Palveluihin kuuluvat lastentarha, keskikoulu, kulttuuritalo, kirjasto, lääkintäasema, posti, muutama kauppa ja bensiiniasema.
Kylä koostuu etupäässä puutarhapalstojen ympäröimistä puisista omakotitaloista sekä muutamasta yksi- ja kaksikerroksisesta kunnallisesta asuintalosta. Sen rakennusmuistomerkkejä ovat 1800-luvun toisella puoliskolla rakennettu tsasouna ja vuosisadan lopulta peräisin oleva Uverjoen pato. Lähistöllä sijaitsee 500–900-lukujen kurgaanihautoja sekä 700–1200-luvuilta peräisin oleva muinaislinna.
Pad Man

| Pad Man |
| --- | --- |

Ohjaaja:  R. Balki
Käsikirjoittaja:  R. Balki Swanand Kirkire
Perustuu:  Arunachalam Murugananthamin elämään
Tuottaja:  Twinkle Khanna
Säveltäjä:  Amit Trivedi
Kuvaaja:  P. C. Sreeram
Leikkaaja:  Chandan Arora
Pääosat:  Akshay Kumar Sonam Kapoor Radhika Apte
Valmistustiedot
Valmistusmaa:  Intia
Tuotantoyhtiö:  Columbia Pictures SPE Films India Hope Productions KriArj Entertainment Mrs Funnybones Movies
Levittäjä:  Sony Pictures Motion Picture Group Netflix
Ensi-ilta:  9. helmikuuta 2018
Kesto:  140 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Pad Man (suom. ”Sidemies”) on vuonna 2018 ensi-iltansa saanut intialainen hindinkielinen draamakomediaelokuva. Sen on ohjannut R. Balki ja pääosia näyttelevät Akshay Kumar, Sonam Kapoor ja Radhika Apte. Elokuva perustuu yhteiskunnallisen yrittäjän Arunachalam Murugananthamin elämään. Se voitti parhaan yhteiskunnallisia kysymyksiä käsittelevän elokuvan National Film Awards -palkinnon.
Juoni

Lakshmikant Chauhan (Akshay Kumar) menee naimisiin Gayatrin (Radhika Apte) kanssa. Pian Lakshmikant huolestuu vaimonsa ja samalla muidenkin maaseudun naisten kuukautishygieniasta. Hän ottaa tehtäväkseen alkaa valmistaa edullisia kuukautissuojia ja joutuu kyläläisten nöyryyttämäksi, mikä vaikuttaa myös hänen avioliittoonsa. Hän tapaa kaupunkilaisen Pari Walian (Sonam Kapoor), joka näkee hänen potentiaalinsa ja kutsuu hänet Delhiin esittelemään keksintönsä. Parin avulla Lakshmikant palkkaa maaseudun naisia valmistamaan kuukautissuojia tehtaissaan tarjoten naisille sekä työpaikkoja että edullisia kuukautissuojia. Lakshmikantille myönnetään Padma Shri ja hän saa sankarivastaanoton kotikylässään.
Näyttelijät

| 0 | 1 | 2 |
| --- | --- | --- |
|  Akshay Kumar  | … |  Lakshmikant Chauhan   |
|  Sonam Kapoor  | … |  Pari Walia   |
|  Radhika Apte  | … |  Gayatri Chauhan   |
|  Jyoti Subhash  | … |  Subhadra Chauhan   |
|  Mrinmayee Godbole  | … |  Sonali Chauhan   |
|  Parul Chouhan  | … |  Jyoti Chauhan   |
|  Soumya Vyas  | … |  Aabha Chauhan   |
|  Yogesh Shreekant Pandey  | … |  Babloo Rajput   |
|  A. R. Rama  | … |  Hariya Rajvansh   |
|  Himika Bose  | … |  Sonali Kumari   |
|  Mrudul Satam  | … |  Tinku Varma   |
|  Riva Bubber  | … |  Asha Varma   |
|  Rakesh Chaturvedi  | … |  professori Sanjeev Sharma   |
|  Wahib Kapadia  | … |  Manas Sharma   |
|  Rajesh Tiwari  | … |  rahanlainaaja   |
|  Urmila Mahanta  | … |  Savitri Modi   |
|  Suneel Sinha  | … |  professori Tejas Walia   |
|  Amitabh Bachchan  | … |  itsenään   |
Soundtrack

Kaikki sanat Kausar Munir, kaikki sävellykset Amit Trivedi.
| Track listing |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Aaj Se Teri” | Arijit Singh | 5.12 |  |  |  |  |  |  |
| 2. | ”The Pad Man Song” | Mika Singh | 3.23 |  |  |  |  |  |  |
| 3. | ”Hu Ba Hu” | Amit Trivedi | 3.36 |  |  |  |  |  |  |
| 4. | ”Saale Sapne” | Mohit Chauhan | 4.42 |  |  |  |  |  |  |
| 5. | ”Sayaani” | Yashita Sharma, Jonita Gandhi, Yashika Sikka, Rani Kaur | 4.10 |  |  |  |  |  |  |
|  |  |  | 21.03 |  |  |  |  |  |  |
Palkinnot

Indian Film Festival of Melbourne
Paras ohjaus – R. Balki
Paras miesnäyttelijä – Akshay Kumar
Ehdokkuudet
Paras elokuva
National Film Awards
Paras yhteiskunnallisia kysymyksiä käsittelevä elokuva
Aiheesta muualla

Pad Man Internet Movie Databasessa (englanniksi)
Pad Man AllMoviessa. (englanniksi)
Panjshirin konflikti

Panjshirin konflikti on Afganistanissa meneillään oleva aseellinen selkkaus suurinta osaa maasta hallitsevan Talibanin ja sitä vastustavan Kansallisen vastarinnan (NRF eli National Resistance Front of Afghanistan) välillä. Vastarintaliike on keskittynyt Panjshirin laaksoon, joka sijaitsee samannimisessä maakunnassa Afganistanin koillisosassa.
Historia

Afganistania vuodesta 2001 miehittänyt Yhdysvallat vetäytyi keväällä 2021. Taliban-ääriliike aloitti menestyksekkään hyökkäyksen valloittaen suurimman osan Afganistanista elokuun puoliväliin mennessä. Presidentti Ashraf Ghani pakeni maasta 15. elokuuta, ja Taliban julisti perustaneensa Afganistanin islamilaisen emiirikunnan. Voitostaan huolimatta se ei saanut haltuunsa koko maata. Talibanit ovat enimmäkseen paštuja, ja muiden väestöryhmien keskuudessa kannatus on vähäistä, sillä Afganistaniin ei ole syntynyt etniset rajat ylittävää kansallista identiteettiä.
Vanhan hallituksen varapresidentti Amrullah Saleh ilmoitti 17. elokuuta toimivansa Afganistanin virkaatekevänä presidenttinä, ja että aseellinen vastarinta Talibania jatkuu. Salehin mukaan hän ei tule ”missään olosuhteissa kumartamaan” terroristeja tai pettämään Ahmad Šah Masudin perintöä. Masud johti niin sanottua Pohjoista liittoa, joka taisteli talibaneja vastaan vuosina 1996–2001. Hänen poikansa Ahmad ilmoitti 18. elokuuta jatkavansa taistelua ja johtavansa Panjshirin laaksoon keskittynyttä vastarinta-armeijaa. Myös Saleh asettui Panjshiriin. He ilmoittivat vastustavansa talibaneja tarvittaessa asein, mutta etsivänsä konfliktiin neuvotteluratkaisua.
Neuvottelujen epäonnistuttua Taliban alkoi käyttää sotilaallista voimaa. Se lähetti lisäjoukkoja Panjshirin alueelle ja piiritti laakson. Elo–syyskuun taitteessa Panjshirin hallinnasta käytiin aseellista taistelua. Kumpikin osapuoli väitti aiheuttaneensa viholliselleen raskaat tappiot, mutta lukuja ei ole kyetty varmentamaan riippumattomista lähteistä. 3. syyskuuta Taliban ilmoitti saaneensa Panjshirin laakson hallintaansa. Järjestön sotilaat juhlivat voittoaan ammuskelemalla ilmaan, mikä johti lähes 20 ihmisen kuolemaan ja kymmenien loukkaantumiseen. Saleh ilmoitti joukkojensa jatkavan vastarintaa. 6. syyskuuta mennessä Taliban oli valloittanut suurimman osan Panjshirista. Vastarintajoukot vetäytyivät vuoristoon, mistä ne jatkoivat sissisotaa kykenemättä kuitenkaan haastamaan Talibanin valtaa Afganistanissa. Saleh ja Masudi pakenivat Tadžikistaniin.
Pitkittyneen vastarinnan vuoksi Taliban joutui lykkäämään uuden hallituksen perustamista. Sen nimittämisestä uutisoitiin lopulta 7. syyskuuta.
Taliban-hallinnon vallan vakiinnuttua sen vastaiset kapinalliset ovat tehneet pieninä ryhminä pienimuotoisia iskuja, kuten väijytyksiä Talibania vastaan. Iskut Talibania vastaan ovat keskittyneet erityisesti Panjshirin maakuntaan, mutta myös viereiseen Baghlanin maakuntaan. Toiminnan laajutta on kuitenkin ollut hankala arvioida. Kapinalliset liioittelevat riviensä kokoa, kun taas Taliban on usein kiistänyt kapinallisten olemassaolon, viitaten joskus heihin "muutamana terroristina". Taliban on myös teloittanut kapinallisiksi syytettyjä paikallisia ilman oikeudenkäyntejä.
Osapuolet

Kansallisen vastarinnan oman ilmoituksen mukaan sillä on Panjshirin laaksossa 10 000 sotilasta. Läntisten arvioiden mukaan todellinen luku oli elokuun lopussa kuitenkin vain 2 000 – 2 500. Toisaalta Kansallinen vastarinta vahvistuu, kun vanhan hallituksen asevoimien entiset sotilaat hakeutuvat Panjshiriin. Talibanin vahvuus oli kesähyökkäyksen alkaessa arviolta 80 000 sotilasta, mutta voiton jälkeen asevoimien kokonaisvahvuus nousi jopa 200 000 mieheen. Lisäksi Talibanin käytössä on suuri määrä Yhdysvalloilta kaapattua kalustoa. On kuitenkin epäselvää, kuinka suuri osa Talibanin asevoimista osallistuu Panjshirin taisteluihin.
Pedro Arico Suárez

Pedro Arico Suárez
Pedro Arico Suárez (5. kesäkuuta 1908 Santa Brígida, Las Palmas – 18. huhtikuuta 1979 oli argentiinalainen jalkapalloilija, pelipaikaltaan puolustava keskikenttäpelaaja. Hänellä oli myös Espanjan kansalaisuus.
Suárez edusti urallaan 12 edustusvuoden ajan Boca Juniorsia ja voitti joukkueessa viidesti Primera Divisiónin vuosina 1930, 1931, 1934, 1935 ja 1940. Hän pelasi Argentiinan A-maajoukkueessa yhteensä 12 ottelua ja kuului joukkueen kokoonpanoon vuoden 1930 maailmanmestaruuskilpailuissa.
Peukaloissieppo

| Peukaloissieppo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Pensassiepot Petroicidae
Suku::  Kaunosiepot Petroica
Laji::  macrocephala
Kaksiosainen nimi
 Petroica macrocephala  (Gmelin, 1789) 
Katso myös
   Peukaloissieppo Wikispeciesissä   Peukaloissieppo Commonsissa 
Infobox OKNimi-testi OKIUCN-testi OK: 
Peukaloissieppo (Petroica macrocephala) on pensassieppojen heimoon kuuluva varpuslintu.
Levinneisyys

Peukaloissieppoa tavataan Uudessa-Seelannissa. Lajin on kuvattu olevan paikallisesti yleinen, ja se on luokiteltu elinvoimaiseksi.
Pete du Pont

Pete du Pont (2011)
Pierre Samuel ”Pete” du Pont IV (22. tammikuuta 1935 Wilmington, Delaware – 8. toukokuuta 2021 Wilmington, Delaware) oli yhdysvaltalainen republikaanisen puolueen poliitikko. Hän istui Yhdysvaltain edustajainhuoneen jäsenenä vuosina 1971–1977 ja toimi Delawaren osavaltion kuvernöörinä vuosina 1977–1985.
Du Pont syntyi Pierre Samuel du Pont III:n ja Jane Holcomb du Pontin poikana. Hän opiskeli Phillips Exeter Academyssa, Princetonin yliopistossa ja Harvardin lakikoulussa. Hän sai juristin valtuudet Delawaressa vuonna 1964 ja aloitti ammattinharjoituksen Wilmingtonissa. Hän oli DuPont-yhtiön palveluksessa vuosina 1963–1970 ja istui osavaltion edustajainhuoneessa vuosina 1968–1971. Du Pont oli ehdolla republikaanien presidenttiehdokkaaksi vuonna 1988.
Delawaren osavaltion talous oli täysin sekaisin, kun du Pont aloitti vuonna 1977 kuvernöörinä. Du Pont alkoi luoda yhteyksiä osavaltion lainsäätäjiin, ja tulevien vuosien aikana osavaltiossa saatiin aikaan puolueet yhdistänyt laki, jossa menot saivat olla maksimissaan 98 prosenttia tilikauden tuloista. Osavaltion tulevaisuuden kannalta merkittävimmäksi nousi vuoden 1981 finanssitalouslaki, jonka ansiosta osavaltiosta on kehittynyt luottokortti- ja finanssiyritysten keskittymä.
Du Pont meni naimisiin Elise Ravenel Woodin kanssa ja sai neljä lasta.
Pac’s Life

| Pac’s Life 2Pac |
| --- | --- | --- |

Studioalbumin tiedot
 Julkaistu:  18. marraskuuta 2006  20. marraskuuta 2006  21. marraskuuta 2006  13. joulukuuta 2006
 Formaatti: CD
 Tuottaja(t): L.T. Hutton, Sha Money XL, Swizz Beatz, QD3, Karma Productions, Canei Finch, Salih, E.D.I.
 Tyylilaji: rap
 Levy-yhtiö: Amaru Entertainment
2Pacin muut julkaisut
| Live at the House of Blues 2005 | Pac’s Life 2006 | Beginnings: The Lost Tapes 1988–1991 2007 |
Pac’s Life on vuonna 1996 edesmenneen rap-artisti Tupac Shakurin kuudes postuumisti julkaistu studioalbumi. 10-vuotisjuhlajulkaisu julkaistiin Euroopassa 20. marraskuuta 2006 ja Yhdysvalloissa päivän myöhemmin. Albumi debytoi avausviikollaan sijalla 9 arvostetulla U.S. Billboard 200 listalla ja sitä myytiin hieman vajaat 160 000 kappaletta. Albumi ei ole saavuttanut tähän päivään mennessä edes kultarajaa. Albumilla vierailee paljon tunnettuja rap- ja hip hop -tähtiä kuten Ashanti, Snoop Dogg, Ludacris, Papoose, Chamillionaire ja albumin ensimmäisessä single kappaleessa mukana oleva rap-ryhmä Bone Thugs-N-Harmony.
Albumi on myynyt 469 639 kopiota Yhdysvalloissa vuoteen 2011 mennessä.
Albumin ensimmäinen musiikkivideo ”Pac’s Life” kuvattiin Tupac Amaru Shakur Foundationin rauhanpuistossa. Videolla on mukana R&B laulaja Ashanti ja rap-artisti T.I.. Video sai maailmanlaajuisen ensi-iltansa keskiviikkona 22. marraskuuta.
Nauhoitus

Lähes kaikki Pac’s Lifen kappaleet on nauhoittu 2Pacin Makaveli ajanjaksolla, myös single ”Untouchable”, joka nauhoitettiin valmiiksi vain kolme päivää ennen Shakurin kuolemaa. Poikkeuksena ainoastaan kappaleet ”Soon As I get Home” sekä Ison-Britannian ja Japanin bonuskappaleet ”Dear Mama (Remix)” ja ”Scared Straight”. Alkuperäisessä ”Untouchable”-kappaleessa voi havaita, että 2Pac on raskaasti juovuksissa kun hän esittää kappaleen freestylenä. Scared Straight on nauhoitettu vuonna 1991.
Kappalelista

| # | Kappale | Esiintyjä(t) | Tuottaja(t) | Kesto |
| --- | --- | --- | --- | --- |
| 1 | ”Untouchable (Swizz Beatz Remix)” | 2Pac & Bone Thugs-N-Harmony | Swizz Beatz | 4:16 |
| 2 | ”Pac’s Life” | 2Pac, T.I. & Ashanti | L.T. Hutton | 3:38 |
| 3 | ”Dumpin’” | 2Pac, Hussein Fatal, Papoose & Carl Thomas | Sha Money XL & Canei Finch | 4:28 |
| 4 | ”Playa Cardz Right (Female)” | 2Pac & Keyshia Cole | Carvin and Ivan (Karma Productions) | 4:33 |
| 5 | ”Whatz Next” | 2Pac, A3 & Jay Rock | Salih | 3:37 |
| 6 | ”Sleep” | 2Pac, Young Buck & Chamillionaire | Sha Money XL | 4:10 |
| 7 | ”International” | 2Pac, Nipsey Hussle & Young Dre The Truth | L.T. Hutton | 4:01 |
| 8 | ”Don’t Sleep” | 2Pac, Lil Scrappy, Nutso, Yaki Kadafi & Stormy | E.D.I | 3:36 |
| 9 | ”Soon As I Get Home” | 2Pac & Yaki Kadafi | QD3 | 3:40 |
| 10 | ”Playa Cardz Right (Male)” | 2Pac, Ludacris & Keon Bryce | Sha Money XL | 4:54 |
| 11 | ”Don’t Stop” | 2Pac, Big Syke, Yaki Kadafi, Hussein Fatal, E.D.I, Young Noble & Stormy | L.T. Hutton | 5:25 |
| 12 | ”Pac’s Life (Remix)” | 2Pac, Snoop Dogg, T.I. & Chris Starr | L.T. Hutton | 3:39 |
| 13 | ”Untouchable” | 2Pac, Yaki Kadafi, Hussein Fatal & Gravy | Sha Money XL | 4:25 |
| 14 | ”Dear Mama (Remix)” (vain Ison-Britannian ja Japanin julkaisussa) | 2Pac & Anthony Hamilton | Frank Nitty | 5:40 |
| 15 | ”Scared Straight” (vain Japanin julkaisussa) | 2Pac | Karma Productions | 3:28 |
Arvostelut

AllMusic:
Pitchfork: 4.1/10
Listasijoitukset

| 0 | 1 | 2 | 3 | 4 |
| --- | --- | --- | --- | --- |
| Vuosi | Albumi | Listasijoitus | Listasijoitus | Listasijoitus |
| Vuosi | Albumi | Billboard 200 | Top R&B/Hip Hop Albums | Top Rap Albums |
| 2006 | Pac’s Life | #9 | #3 | #3 |
Listasijoitus & myyntiluvut

| U> S. Billboard 200.Viikko | U> S. Billboard 200.01 | U> S. Billboard 200.02 | U> S. Billboard 200.03 | U> S. Billboard 200.04 | U> S. Billboard 200.05 | U> S. Billboard 200.06 | U> S. Billboard 200.07 | U> S. Billboard 200.08 | U> S. Billboard 200.09 | U> S. Billboard 200.10 | U> S. Billboard 200.11 | U> S. Billboard 200.12 | U> S. Billboard 200.13 | U> S. Billboard 200.14 | U> S. Billboard 200.15 | U> S. Billboard 200. | U> S. Billboard 200. | U> S. Billboard 200. | U> S. Billboard 200. | U> S. Billboard 200. | U> S. Billboard 200. | U> S. Billboard 200. | U> S. Billboard 200. | U> S. Billboard 200. | U> S. Billboard 200. | U> S. Billboard 200. | U> S. Billboard 200. | U> S. Billboard 200. | U> S. Billboard 200. |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Sijoitus | 9 | 30 | 53 | 76 | 83 | 68 | 75 | 100 | 99 | 117 | 135 | 142 | 159 | 155 | 143 |  |  |  |  |  |  |  |  |  |  |  |  |  |  |
| Viikon myynti | 159 580 | 52 300 | 34 983 | 33 037 | 43 682 | 21 844 | 11 993 | 8 042 | 7 621 | 6 849 | 7 000 | 6 340 | 6 224 | 5 602 | 4 317 |  |  |  |  |  |  |  |  |  |  |  |  |  |  |
| Kokonaismyynti | 159 580 | 211 880 | 246 863 | 279 900 | 323 582 | 345 426 | 357 419 | 365 461 | 372 046 | 379 667 | 386 667 | 392 959 | 399 183 | 404 785 | 409 102 |  |  |  |  |  |  |  |  |  |  |  |  |  |  |
Pedro Bantigue y Natividad

Pedro Bantigue y Natividad (31. tammikuuta 1920 – 20. marraskuuta 2012) oli filippiiniläinen roomalaiskatolinen piispa. Hänet vihittiin papiksi Manilan arkkihiippakuntaan 31. toukokuuta 1945 ja nimitettiin Manilan vihkipiispaksi sekä Catulan titulaaripiispaksi 29. toukokuuta 1961. Piispaksi vihkiminen seurasi 25. heinäkuuta. Pääkonsekraattorina toimi Rufino Jiao Santos, jota avustivat Juan Bautista Velasco Díaz ja Wilhelm Josef Duschak.
Bantigue y Natividad sai 26. tammikuuta 1967 nimityksen San Pablon hiippakunnan piispaksi, ja hänet asetettiin tähän virkaan 18. huhtikuuta. Hän osallistui Vatikaanin toiseen kirkolliskokoukseen. Hän jäi eläkkeelle 12. heinäkuuta 1995.
Paunulampi (Heinola)

| Paunulampi |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°08′52″N, 25°56′10″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ruotsalaisen alue (14.14)
Laskuoja:  Kolunoja Palpasniitunojaan 
Järvinumero:  14.142.1.001
Mittaustietoja
Pinnankorkeus:  121,7 m  
Pituus:  180 m  
Leveys:  150 m  
Rantaviiva:  0,591 km  
Pinta-ala:  1,058 ha  
Saaria:  ei saaria 
 fiPaunulampi 
Paunulampi  on Päijät-Hämeessä Heinolassa Viinakoijan kylän lähellä sijaitseva lampi.
Maantietoa

Lammen pinta-ala on 1,1 hehtaaria, se on 200 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Myllyojan valuma-alueeseen (14.142) se kuuluu. Lammen vedenpinnan korkeus on 121,7 metriä mpy.
Orphan Black

| Orphan Black |
| --- | --- |

Tyyli:  science fiction draama trilleri
Kestoaika:  43 minuuttia
Luoja(t):  Graeme Manson John Fawcett
Pääosissa:  Tatiana Maslany Dylan Bruce Jordan Gavaris Kevin Hanchard Michael Mando Maria Doyle Kennedy
Alkuperämaa:  Kanada Yhdysvallat
Alkuperäiskieli:  englanti
Verkko:   BBC America  Space  Yle Fem / Yle Areena
Esitetty:  30. maaliskuuta 2013  – 12. elokuuta 2017
Tuotantokausia:  5
Jaksoja:  50 (luettelo jaksoista)
Tuotanto
Vastaava(t) tuottaja(t):  Ivan Schneeberg David Fortier Graeme Manson John Fawcett
Tuotantoyhtiö(t):  Bell Media Temple Street Productions BBC America
Aiheesta muualla
Virallinen sivusto
IMDb 
Orphan Blackin näyttelijät Ari Millen, Kristian Bruun, Maria Doyle Kennedy, Dylan Bruce, Jordan Gavaris ja Tatiana Maslany
Tatiana Maslany vuoden 2013 Comic-Conissa.
Orphan Black on kanadalainen scifisarja, jonka loivat Graeme Manson ja John Fawcett. Sen esittäminen alkoi 30. maaliskuuta 2013 Space-kanavalla Kanadassa ja BBC America -kanavalla Yhdysvalloissa.
Sarjan päähenkilö on Sarah Manning, joka varastaa kaksoisolentonsa Elizabeth Childsin henkilöllisyyden tämän tehtyä itsemurhan. Pian hänelle selviää Elizabethin olleen vain yksi monista klooneista. Sarjan lukuisia pääosia näyttelee Tatiana Maslany.
Sarja herättää ajatuksia ihmisten kloonaamisen eettisistä ja moraalisista puolista sekä ihmisen yksilöllisestä identiteetistä.
Tuotanto

Orphan Black on Bell Median kehittämä sarja, jonka tuotannosta vastaavat yhdysvaltalaiset Temple Street Productions ja BBC America -mediatalot.
2. toukokuuta 2013 julkaistiin tieto sarjan kymmenjaksoisesta toisesta tuotantokaudesta, jonka esittäminen aloitettiin 19. huhtikuuta 2014. 9. heinäkuuta 2014 vahvistettiin kymmenenjaksoinen kolmas kausi, jonka ensimmäinen jakso esitettiin 18. huhtikuuta 2015. Neljäs kausi alkoi 14. huhtikuuta 2016. Viides ja viimeinen kausi vahvistettiin kesäkuussa 2016. Se esitettiin vuonna 2017.
Tuotanto > Kuvaaminen

Kohtaukset joissa on useita klooneja kuvataan käyttäen Time Vampire -nimistä kuvaustekniikkaa liikkeentunnistuskameroilla. Tämä tarkoittaa kohtauksen kuvaamista kolmeen kertaan: ensin Maslany näyttelee yhtä klooneistaan ja hänen sijaisnäyttelijänsä Kathryn Alexandre näyttelee toista kloonia. Toinen kuvauskerta tehdään Maslanyn ja Alexandren vaihdettua rooleja. Kolmas kerta tehdään ilman näyttelijöitä, jolloin mukaan otetaan kameran liike. Kuvausmateriaalin jälkikäsittelyssä kohtaukset yhdistetään, jolloin vain Maslanyn esittämät hahmot jäävät näkyviin.
Toisen tuotantokauden päätösjakson tanssikohtauksen, jossa on mukana useampia klooneja, kuvaamiseen tarvittiin kaksi päivää ja monta sijaisnäyttelijää. Geoff Scottilta ja hänen Intelligent Creatures VFX -tiimiltään meni paljon aikaa kohtauksen editoimiseen.